Իրանի ԱԳՆ մամուլի խոսնակ Բահրամ Ղասեմին փետրվարի 5-ին լրագրողների հետ ամենշաբաթյա հանդիպման շրջանակներում, անդրադառնալով Սիրիայի տարածքում Թուրքիայի կողմից իրականացվող ռազմական գործողություններին, Անկարային հորդորել է վերանայել իր քայլերը՝ զգուշացնելով, որ Թուրքիայի գործողությունները կարող են նպաստել տարածաշրջանում իրավիճակի անկայունացմանն ու ահաբեկիչների աշխուժացմանը: Ի դեպ, Իրանի արտաքին գերատեսչության պաշտոնական ներկայացուցիչը գրեթե նույնաբովանդակ զգուշացում էր արել Անկարային Թուրքիայի կողմից Աֆրինում ռազմական գործողություններ սկսելու հաջորդ իսկ օրը: